Stöckl forlenger med Norge
Etter det VG forstår skal en ny, forlenget avtale være på plass innen kort tid mellom Stöckl og Norges Skiforbund. Den nye kontrakten skal gå fire år fram i tid til 2021. – Jeg har ikke signert noe ennå, men jeg føler jeg har mer å gi til hoppsporten i Norge og etterspørselen etter det jeg gjør er stor, sier Stöckl til VG. Den nåværende kontrakten går ut etter sesongen. Les også: Vil ofre Holmenkollsøndag til fordel for Raw Air Østerrikeren tok over det norske laget i 2011 etter finske Mika Kojonkoski. Det har gitt resultater. Falun-VM i 2015 var det beste mesterskapet for norsk hoppsport noen gang med laggull og Rune Veltas gull i kort bakke som de største høydepunktene. Husker du? Her setter Romøren verdensrekord – to ganger Anders Bardal tok også gull i 2013, mens han vant verdenscupen sammenlagt i 2012. Før Stöckl tok over Norge trente Østerrikes juniorlag. Som utøver selv fikk 43-åringen delta i fire verdenscuprenn. Arne Scheie innrømmer: Jeg har høydeskrekk Den kommende sesongen er viktig for Stöckl og Norge med OL i Sør-Korea i februar som det store høydepunktet.
Hopptrener Alexander Stöckl (43) fornyer sin avtale med Norges Skiforbund etter det VG erfarer.